تاند:( دوشنبه ، د حمل ۲۸ ) د طالبانو د رئیس الوزرا سیاسي مرستیال مولوي عبدالکبیر د روسي د جوماتونو د ټولنې یو شمېر غړو سره لیدلي۔

د هغه دفتر ویلي، چې دغه روسي ملایان په یوه سفر کابل ته راغلي۔

ویل شوي، چې د لیدنې پر مهال روسي ملایانو د طالبانو تر رژیم لاندې افغانستان امن ګڼلی او پکې پر ابادۍ یې خوښي ښودلې ده۔

طالبانو نه دي ویلي، چې روسي ملایانو له ابادۍ څخه څه هدف درلود۔

د طالبانو په اعلامیه کې راغلي، چې مولوي کبیر له روسي ملایانو غوښتي چې خپل هېواد او متحدین یې د طالبانو د رژیم په رسمیت پېژندلو ته وهڅوي۔

طالبان له هر هېواد څخه ورته غوښتنه کوي، خو د بیا ځلي واکمنۍ په څه باندې یو نیم کال موده کې یې هیڅ هېواد په رسمیت پېژندلو ته نه دی حاضر شوی